HATÁSVIZSGÁLATI LAP

Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet módosításáról szóló rendelet tervezet

1. Társadalmi, gazdasági, költségvetési hatások

A jogszabály tervezetnek a jelenleg hatályos jogszabályhoz képest nincs jelentős hatása. A településen elősegíti a beruházások megvalósulását és az önkormányzati fejlesztéseket.
2. Környezeti és egészségügyi hatások

A rendelet a természeti erőforrásokat nem veszélyezteti, illetve kimutatható, határértéket meghaladó környezet-terheléssel az egész településre vonatkozóan nem jár. A módosítási eljárás során a biológiai aktivitás érték megtartásra kerül.
3. Adminisztratív terheket befolyásoló hatások

A rendelet az adminisztratív terheket nem befolyásolja, az Önkormányzat részéről kötelezettséget ró az elővásárlási joggal érintett ingatlanok ingatlan-nyilvántartásban történő bejegyeztetésére.
4. A jogszabály megalkotásának szükségessége, a jogalkotás elmaradásának várható következményei
A módosítási kérelmek jelentős mértékben magánszemélyek kezdeményezése, mely a beruházásaik, építkezéseik jogszerűségét támasztja alá. Az elővásárlással érintett ingatlanok az önkormányzati fejlesztéseket, mint a  záportározó körüli területek, a Gyógyfürdő, a Petőfi Sándor Általános Iskola fejlesztését, a művelődési központ, mint kiemelt beruházási terület kialakítását, a Kossuth Lajos út környezetében közterületi parkolók létesítését, valamint a felszíni vizek védelmét segítik elő. 
5. A jogszabály alkalmazásához szükséges személyi, tárgyi, szervezeti és pénzügyi feltételek

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.
